**Előterjesztés**

**Lövő Község Önkormányzat**

**2015. év I. félév költségvetési tájékoztatójáról**

A 2015. évi képviselőtestületi munkaterv szerint szeptemberben kerül sor az első féléves tájékoztatóra, az Államkincstárhoz II. negyedéves PMINFÓ alapján .

Fentiek alapján a Tisztelt Képviselő-testület elé terjesztem.

**Bevételek alakulása:**

Önkormányzatunk 2015. évi eredeti költségvetési

1. kiadási főösszege: 566.531 e Ft
2. bevételi főösszege: 566.531 e Ft volt ami az alábbiakban részletezésre kerülő előirányzat változás folytán 583.322 e Ft kiadási illetve bevételi főösszegre módosult.

Melyből 16.067 e Ft önkormányzati költségvetést érintő, 122 e Ft a Lövői Napsugár Óvoda és Bölcsőde költségvetését érintő, 506 e Ft a Családsegítő és Gyermekjóléti Szolgálat, 96 e Ft pedig a Közös Önkormányzati Hivatalt érinti.

Az Alpokalja Kistérség költségvetése nem módosult.

Normatív állami hozzájárulások ( feladatmutatóhoz kötött) tekintetében a 2014. évi beszámoló alapján önkormányzatunknak 442 e Ft visszafizetési kötelezettsége keletkezett.

2015. áprilisban nem éltünk a lemondási és pótigénylés lehetőségével a minimális gyermeklétszám illetve ellátotti létszám változása miatt. Erre még az év folyamán lesz lehetőségünk.

A költségvetési szerveknél foglalkoztatottak 2015. évi bérkompenzációja címen a közterhekkel növelt bruttó összeg teljes egészében lefedésre került, mellyel az adott intézmény illetve szakfeladat bevételét megemeltük 856 e Ft összeggel, melyből 96 e Ft a közös hivatalhoz, 396 e Ft a Családsegítőhöz, 122 e Ft pedig az óvodához került átfinanszírozásra.

Az önkormányzat előirányzata ezen jogcímen 242 e Ft- al növekedett. Ennek jelentősége, hogy a nettó keresetek ne csökkenjenek az előző évekhez viszonyítva.

**-2-**

A Családsegítő és Gyermekjóléti Szolgálat részére szociális ágazati pótlék címen 335 e Ft támogatást folyósítottunk, melyet szintén pótelőirányzatként kapott az önkormányzat.

Működési célú költségvetési támogatások és kiegészítő támogatások címén (15.202. e Ft támogatásból) 14.621 e Ft –ot kaptunk rendkívüli kiadásra, ami a játszótérrel kapcsolatos visszafizetési kötelezettségünkre fordítottunk.

A szociális feladatok támogatására önkormányzatunk részére ápolási jogcímen nem került kiutalásra, mert normatív alapú támogatásunk I-II. hónapban nem volt, és ez a támogatási forma március 1-től átkerült a járásokhoz. Méltányossági ápolási díjban 3 fő részesül.

Önkormányzatunknál 3 fő részesül lakásfenntartási támogatásban. Az önkormányzat által kapott támogatás 65 e Ft. Az ilyen jogcímen kifizetett támogatások 90 %-át utólagos elszámolás alapján a központi költségvetés biztosítja számunkra. Óvodáztatási támogatás címén nem kaptunk támogatást.

A bevételek megfelelő ütemben érkeznek az önkormányzathoz illetve az intézményhez.

A Családsegítő és Gyermekjóléti Szolgálati Társulás települései is az ütemezésnek megfelelően biztosítják a szükséges támogatási összegeket.

A közfoglalkoztatottak bérének 85 ill. 100 %- át plusz járulékait utólagos elszámolás alapján igényelhetjük vissza.

A TB Alaptól havi folyósításban rendszeresen érkezik az ellátás a védőnői feladatok finanszírozására ( 1.835 e Ft).

Az intézményi működési bevételek 52,30 %-ban teljesültek. E bevételek közé az alaptevékenységgel összefüggő bevételek ( intézményi ellátási díjak), bérleti díjak, kamatbevételek, ÁFA bevételek tartoznak.

Építményadó 1.458 e Ft 76,74 % Helyi iparűzési adó 106.322 e Ft 59,91 %

Gépjárműadó 3.184 e Ft 53,97 %

**-3-**

A feladat finanszírozás Kincstár által havi bontásban kerül elszámolásra, és ez időarányos teljesülést is jelent .

Sajátos működési bevételek között szerepel még a talajterhelési díj, mely 343 e Ft - ra teljesült 2015. június 30-ig.

ÁFA bevételünk teljesülése 74,02 %. Kamatbevételünk 16,16 % , ami a jelentős betéti kamatok csökkenésével indokolható . Ezért is tűnik jó lehetőségnek a szabad pénzeszközök értékpapírban történő elhelyezése.

Osztalékból nem származott bevételünk 2015. évben (VÍZMŰ vagyon után).

**Kiadások alakulása**

**Kiemelt kiadási tételeink teljesítéséről:**

* Személyi juttatás 54,95 %
* Munkaadót terhelő járulékok 47,96 %
* Dologi kiadások 42,34 %
* Egyéb működési célú kiadások 29,29 %
* Felújítás 0 %
* Beruházás 2,32 %
* Egyéb felhalmozási célú Pe .átadás 100,00 %

Költségvetésünkben 3 fő közfoglalkoztatott 2 hónapra történő alkalmazását terveztük. A Munkaügyi Központtal kötött megállapodás szerint lehetőségünk nyílott arra, hogy a foglalkoztatásukra ne csak az év első két hónapjában legyen mód. Munkájukra annál is inkább szükség van, mert a növények, virágok gondozása különösen sok munkát igényel a zöldterületek további gondozása mellett.

2015. évben alkalmazásukra kisebb megszakításokkal volt lehetőség. Ezek a néhány napos foglalkoztatási megszakítások nem kis adminisztrációt jelentenek a munkaügyi központ , a Kincstár és nem utolsó sorban az önkormányzat számára. Munkaadót terhelő járulékok ( szociális hozzájárulási adó, járulékok, egészségügyi hozzájárulási adó) a tervezethez viszonyítva kicsit alacsonyabbak a hat hónapnak megfelelő aránynál.

A személyi juttatások aránya kissé meghaladja az időarányosnak megfelelő százalékot, de ez az eltérés nem jelentős.

**-4-**

Dologi kiadásainkat figyelembe véve a teljesítések alacsonyabbak mint az időarányos felhasználás lenne (47,96 %).

Ezen kiadásaink - főleg a közüzemi díjak – csökkentése érdekében fokozott figyelmet fordítunk a takarékosságra minden intézményünknél.

Jelentős megtakarításokat értünk el a gáz, villamos energia szolgáltatás tekintetében. Tudtuk csökkentetni az egyéb üzemeltetési, fenntartási költségeket is. A szállítási szolgáltatásoknál a vállalkozó tarifa emelése miatt a kiadásaink magasabbak a tervezettnél.

Működési célú kiadásként az önkormányzat 7.664 e Ft-ot biztosított intézményei részére a működéshez.

Az SZKK részére működési támogatásként 14.667 e Ft került kiutalásra.

A peresztegi háziorvosi ügyeleti hozzájárulásunk 2015. I. félévben 255 e Ft-ot jelentett.

Működési célú pénzeszköz átadás non profit szervezeteknek 12.316 e Ft, vállalkozásoknak ( háziorvos) 200 e Ft került átutalásra, a költségvetésben meghatározott ütemezés szerint. Társadalom, szociálpolitikai és egyéb juttatási támogatás címen 1.160 e Ft került kifizetésre.

Lakásfenntartási támogatás 78 e Ft Ápolási díj (méltányossági alapon) 191 e Ft Temetési segély 140 e Ft Egyéb eseti pénzbeli ellátás 731 e Ft Közgyógyellátás 20 e Ft

Államháztartáson kívülre átadott pénzeszköz értéke 109 e Ft, ami a szülők felé megtérített HPV elleni védőoltást foglalja magába.

A házi segítségnyújtásra közvetlenül adott támogatás összege 556 e Ft.

Felhalmozási kiadásaink nagy része csak az év második felében teljesülnek.

Felújítási kiadásaink az év első felében nem realizálódtak. A Vízmű által felújítások is minimális összegben kerültek leszámlázásra önkormányzatunk felé. A beruházási munkálatok nagy része szintén a második félévben fejeződnek be, így a végszámla kiegyenlítésére is ekkor került sor.

**-5-**

Megkezdődtek és időközben már be is fejeződtek az SZKK beruházási munkálatai is az ifjúsági szálláshelyek kialakításával összefüggésben. Az elszámolás és a pályázati elszámolása után folyamatosan utalják át a visszatérítendő támogatás hátralévő részét.

A Családsegítő és Gyermekjóléti Szolgálati Társulás pénzkészlete: 133 e Ft.

A Családsegítő és Gyermekjóléti Szolgálat pénzkészlete: 875 e Ft.

Az Alpokalja Kistérségi Társulás 2015. június 30-i záró pénzkészlete: 381 e Ft.

2015. június 30-i záró pénzkészlet 195.701 e Ft

* Önkormányzat 191.910 e Ft
* Közös Hivatal 3.786 e Ft
* Napsugár Óvoda és Bölcsőde 5 e Ft

Megállapítható, hogy önkormányzatunk stabil pénzügyi helyzete fennállt a félév folyamán. Pénzforgalmi számlánk mindig tartalmazta azt az összeget, amely biztosította, hogy kötelezettségeink határidőre teljesülhessenek. Emellett figyelmet fordítottunk arra is, hogy szabad pénzeszközeink lekötött betét formájában kamatozzanak.

Stabil pénzügyi helyzetünk elsősorban helyi adó bevételeinknek tudható be, melynek következtében jelentős előnnyel rendelkezünk azon önkormányzatokkal szemben, akik az állami támogatásból ill. kevesebb saját bevételből gazdálkodhatnak.

II. félév feladata lesz az elkezdett beruházások megvalósítása, felújítások folytatása, valamint a takarékos gazdálkodás.

A számszaki adatokat az 1.,2.,3.,4.,5.,6.,7.,8.,9.,10.,11.,12.sz. melléklet tartalmazza.

Ennyiben kívántam beszámolni a 2015 I. félévi gazdálkodásról, melyet megvitatás után elfogadni szíveskedjenek.

Lövő, 2015. szeptember 7.

Hollósi Gábor   
 polgármester

.